**Datganiad o Ddiben:**

**Gofal Maeth Pen-y-bont ar Ogwr 2020/21**

**Cynnwys**

1. Cyflwyniad
2. Cefndir Gofal Maeth Pen-y-bont ar Ogwr
3. Ynghylch y gwasanaeth a ddarperir
4. Sut y darperir y gwasanaeth
5. Trefniadau staffio
6. Trefniadau llywodraethu a monitro ansawdd
7. Cyfleusterau a gwasanaethau
8. **Cyflwyniad**

Mae'r datganiad hwn wedi cael ei greu yn unol â Rheoliadau Gwasanaethau Maethu

Awdurdodau Lleol (Cymru) 2018 a chyfeirir ato fel "y Datganiad o Ddiben". Mae Rhan 2 ac Atodlen 1 Rheoliadau Gwasanaethau Maethu Awdurdodau Lleol (Cymru) 2018 a'r Cod Ymddygiad ynghlwm yn nodi'r gofynion ar gyfer cynnwys y Datganiad o Ddiben a'r gwaith o'i adolygu.

Mae'r Datganiad o Ddiben hwn yn darparu gwybodaeth ynghylch Gwasanaethau Maethu Pen-y-bont ar Ogwr sy'n cael eu darparu drwy Ofal Maeth Pen-y-bont ar Ogwr a'r Tîm Lleoliadau. Mae'n amlinellu nodau ac amcanion y Gwasanaethau a rhai o'u nodweddion allweddol. Mae'r Datganiad o Ddiben ar gael drwy Wefan Gofal Maeth Pen-y-bont ar Ogwr a gellir ei gael mewn print ar gais.

Ynghyd â'r Datganiad o Ddiben, mae ystod o ddogfennau polisi a gweithdrefnol penodol sy'n adlewyrchu'r nodau, amcanion, egwyddorion a safonau gwasanaeth a amlinellir yn y Datganiad o Ddiben.

Diweddarir y Datganiad o Ddiben hwn yn flynyddol, gan adlewyrchu'r newidiadau parhaus sy'n cael eu gwneud i wella'r gwasanaeth. Bydd cynigion i wella'r gwasanaeth yn cael eu llywio gan ymgynghoriadau â rhieni a phlant/pobl ifanc, a gweithwyr cymdeithasol, ynghyd â gofalwyr maeth, staff o fewn Gofal Maeth Pen-y-bont ar Ogwr a rhanddeiliaid eraill. Bydd canlyniadau'r ymgynghoriadau drwy gydol y flwyddyn yn cael eu hystyried a bydd Datganiad o Ddiben diwygiedig yn ei le o 1 Ebrill bob blwyddyn.

Nodau

Nod Gofal Maeth Pen-y-bont ar Ogwr a chynlluniau cysylltiedig yw darparu gofal maeth o ansawdd uchel i gyflawni'r canlyniadau gorau posib i blant a phobl ifanc y gofalir amdanynt gan Gyngor Bwrdeistref Sirol Pen-y-bont ar Ogwr.

Amcanion y gwasanaeth:

Sicrhau bod plant yn gallu ffurfio cysylltiadau cadarn â gofalwyr sy'n gallu darparu gofal diogel ac effeithiol.

Sicrhau y diogelir plant rhag niwed, trais ac esgeulustod emosiynol, corfforol a rhywiol.

Sicrhau bod plant yn elwa o gyfleoedd addysg, iechyd a gofal cymdeithasol.

Sicrhau bod y gwasanaethau a ddarperir yn hyblyg, ymatebol a chefnogol i ofalwyr.

Galluogi gofalwyr maeth i ddarparu gofal o ansawdd uchel drwy unrhyw newid yn eu bywydau unigol a theuluol.

Grymuso staff a gofalwyr i hyrwyddo budd gorau plant sy'n cael eu hystyried ar gyfer, neu'n derbyn gofal maeth.

Annog y sefydliad cyfan i werthfawrogi a pharchu cyfraniad gofalwyr maeth a gweithio mewn partneriaeth â nhw.

Cynnwys gofalwyr yn y gwaith o gynllunio a darparu gwasanaethau.

Defnyddio Gofal Cefnogol i atal plant a'u teuluoedd rhag cael eu gwahanu a phlant yn gorfod derbyn gofal.

Sicrhau bod gan ofalwyr maeth y sgiliau, hyfforddiant a chymwysterau priodol, a'u hybu i ddilyn hyfforddiant.

Hyrwyddo'r gwasanaeth gofal maeth yn y gymuned ehangach o fewn Bwrdeistref Sirol Pen-y-bont ar Ogwr.

Parhau i recriwtio gofalwyr maeth i gwrdd ag anghenion y presennol a'r dyfodol plant y gofalir amdanynt gan Gyngor Bwrdeistref Sirol Pen-y-bont at Ogwr.

Cynnig lleoliadau rhiant a phlentyn lleol sy'n ei dro yn annog rhieni a'u plant i aros o fewn eu cymunedau lle bo hynny'n briodol.

Cynnig gofal o ansawdd uchel i blant a phobl ifanc drwy rianta therapiwtig.

Cynyddu nifer o ofalwyr maeth cymeradwy Cyngor Bwrdeistref Sirol Pen-y-bont ar Ogwr sy'n cael eu cymeradwyo gan yr awdurdod lleol hwn i ddarparu mwy o ddewisiadau lleoliad.

Hyrwyddo parhad trefniadau addysg ac iechyd presennol.

Paru plant â gofalwyr maeth addas.

Darparu lleoliadau lleol i alluogi plant i aros o fewn eu cymunedau lle bo hynny'n briodol.

1. **Cefndir Gofal Maeth Pen-y-bont ar Ogwr**

Gwasanaeth maethu awdurdod lleol yn y gymuned yw Gofal Maeth Pen-y-bont ar Ogwr wedi'i leoli yng Nghanol Tref Pen-y-bont ar Ogwr o fewn y Swyddfeydd Dinesig. Mae awdurdod lleol Pen-y-bont ar Ogwr yn rhan o ranbarth Cwm Taf Morgannwg.

Cyfeiriad y Gwasanaeth yw:

Gofal Maeth Pen-y-bont ar Ogwr

Cyngor Bwrdeistref Sirol Pen-y-bont ar Ogwr

Swyddfeydd Dinesig

Stryd yr Angel

Pen-y-bont ar Ogwr

CF31 4WB

Mae Tîm Gofal Maeth Pen-y-bont ar Ogwr yn cynnwys Tîm Maethu a Lleoliadau.

Rheolwr Cofrestredig y Gwasanaeth Maethu yw Joanna Lloyd Jones a'r Rheolwr Tîm Dros Dro ar gyfer y Tîm Lleoliadau yw Alex Davies.

Steven Howell yw'r Rheolwr Grŵp ar gyfer Gwasanaethau Darparwyr a Lleoliadau sy'n goruchwylio'r ddau wasanaeth ac yn rheolwr llinell i Mrs Lloyd Jones a Miss Davies.

Unigolyn Cyfrifol a Gwneuthurwr Penderfyniadau'r Asiantaeth yw Laura Kinsey, Pennaeth Gofal Cymdeithasol Plant.

1. **Ynghylch y gwasanaeth a ddarperir**

Lleoliadau

Mae'r Gwasanaeth Maethu yn darparu ystod o ofal maeth i blant a phobl ifanc y gofalir amdanynt gan Gyngor Bwrdeistref Sirol Pen-y-bont ar Ogwr. Mae'r gwasanaeth yn cynnig y mathau canlynol o leoliadau i blant a phobl ifanc o oed geni i 18 mlwydd oed:

* **Gofal brys, gofal seibiant a gofal tymor byr:** Darparu gofal am rai dyddiau, wythnosau neu fisoedd tra mae cynlluniau yn cael eu gwneud ar gyfer dyfodol hirdymor y plentyn.
* **Gofal hirdymor:** Lle mae gofalwyr maeth yn darparu gofal parhaol i blentyn hyd at, ac i mewn i, fywyd fel oedolyn, lle nad yw mabwysiadu yn opsiwn.
* **Gofal gan berthynas:** Gofal gan ffrindiau neu aelodau teulu wedi'u cymeradwyo fel gofalwyr maeth.
* **Gofal Rheoliad 26:** Lleoli plentyn gyda pherthnasau neu ffrindiau ar unwaith o dan Reoliad 26 Rheoliadau Cynllunio Gofal, Lleoli ac Adolygu Achosion (Cymru) 2015.
* **Maethu Preifat:** Maethu preifat yw pan mae plentyn o dan 16 oed (o dan 18 oed os yw'n anabl) yn cael gofal gan oedolyn nad yw'n berthynas agos h.y. brawd/chwaer, modryb/ewythr, mam-gu/tad-cu, perthynas lawn neu hanner perthynas, llys-riant neu berthynas drwy briodas. Mae'n drefniant rhwng y rhiant a'r gofalwr. Mae'r gwasanaeth maethu yn cynnig cymorth i ofalwyr maeth preifat; ar hyn o bryd nid oes gennym ofalwyr maeth preifat ym Mhen-y-bont ar Ogwr ac mae gwybodaeth ar gael ar wefan Maethu Pen-y-bont ar Ogwr.
* **Cynllun Cyswllt Teulu:** Mae'r gwasanaeth seibiannau byr yn cynnig gofal seibiant byr oddi wrth y teulu i blant a phobl ifanc ag anableddau. Mae seibiannau byr yn helpu i fynd i'r afael â'r unigedd a deimlir yn aml gan blant a phobl ifanc sydd ag anableddau gan eu galluogi i gwrdd â phobl newydd a dod yn rhan o 'ail deulu', sy'n ehangu eu bywyd cymdeithasol ac yn cynnig profiadau newydd.

Mae'r seibiannau byr hyn hefyd yn rhoi'r cyfle i rieni plant a phobl ifanc sydd ag anableddau gael seibiant a threulio amser gwerthfawr gyda'r plant eraill neu wneud rhywbeth a all fod yn anodd wrth ofalu'n llawn amser.

Mae'r seibiannau yr ydym yn eu hyrwyddo yn digwydd, nid mewn sefydliadau, ond yng nghartrefi gofalwyr/teuluoedd wedi'u dewis yn ofalus o fewn lleoliad cymunedol y plentyn. Bydd y plant sy'n defnyddio seibiannau byr drwy'r gwasanaeth wedi cael diagnosis o anableddau dysgu; anableddau eraill yn cynnwys anableddau corfforol, anghenion gofal iechyd cymhleth, neu nam ar y synhwyrau.

Gall hyd at 120 diwrnod y flwyddyn, yn dibynnu ar yr asesiad o anghenion, fod ar gael i gefnogi'r plant a'r bobl ifanc hyn, gan eu galluogi i barhau i fyw gyda'u teuluoedd.

Nodau ac Egwyddorion y Cynllun Cyswllt Teulu

Nodau:

* + Cefnogi rhieni sydd â phlentyn/person ifanc anabl, drwy gynnig seibiannau byr rheolaidd i'r plentyn/person ifanc i ffwrdd o'r cartref.
	+ Cynnig seibiant i rieni, profiadau newydd i'r plentyn/person ifanc a'r cyfle i ddatblygu rhywfaint o annibyniaeth oddi wrth y teulu.
	+ Annog y plentyn/person ifanc i ddatblygu ei unigoliaeth ei hun, hyder a hunan-barch.
	+ Plentyn/person ifanc yn aros o fewn ei gymuned.

Egwyddorion:

* + Diwallir anghenion a buddiannau plentyn/person ifanc orau pan fydd yn cael ei fagu o fewn ei deulu a'i gymuned.
	+ Hyblygrwydd a dewis wrth drefnu seibiannau.
	+ Mynediad cyfartal, waeth beth yw difrifoldeb yr anabledd.
	+ Seibiannau yn ymwneud ag anghenion a nodwyd.
	+ Cyfranogiad llawn gan bawb sydd ynghlwm.
* **Lleoliadau Rhiant a Phlentyn:** Asesiad tymor byr o rieni i ddarparu magwraeth ddiogel i'w plentyn wrth fyw mewn lleoliad maeth

Nodau:

* + Cefnogi rhieni a phlant i gael eu lleoli gyda'i gilydd tra ymgymerir ag asesiad.
	+ Darparu gwasanaeth "camu i lawr" i rieni sy'n symud o asesiad i'r gymuned.
	+ Plentyn/person ifanc yn aros o fewn ei gymuned.
	+ Cyfleoedd cynyddol i deuluoedd aros yn lleol.
	+ Lleoliadau lleol yn galluogi rhieni i gynnal cysylltiadau teuluol estynedig a chael gafael ar wasanaethau cymorth lleol gan gynnwys addysg neu hyfforddiant.
	+ Staff gwaith cymdeithasol gyda mwy o amser i asesu a chefnogi'r teuluoedd gan fod eu lleoliad yn yr ardal leol.
* **Gofalwyr Pontio:** Bydd y Cynllun Gofalwyr Pontio yn cynnig lleoliadau i blant a phobl ifanc sydd ag amrywiaeth o anghenion cymhleth ac ymddygiad heriol, sy'n gofyn am becyn dwys a chyfunol o gymorth gan ofalwr profiadol a gwybodus. Gwneir lleoliadau am hyd at 24 wythnos, ac yn ystod y cyfnod hwn bydd y gofalwr yn adeiladu perthynas un i un â'r person ifanc, gan ddangos ymrwymiad, amynedd ac ymroddiad i'w helpu i oresgyn rhwystrau a all fod wedi arwain at leoliadau yn methu yn y gorffennol.

Nod cyffredinol y Cynllun Gofalwyr Pontio fydd symud y person ifanc i leoliad hirdymor, llwyddiannus sy'n alinio â'i anghenion a'i ddyheadau. Gallai hyn olygu symud i leoliad maethu hirdymor, dychwelyd at deulu genedigol neu amgylchedd byw'n annibynnol.

* **Tîm Sefydlogrwydd** - Mae'r Tîm Sefydlogrwydd wedi ymuno â Gofal Maeth Pen-y-bont ar Ogwr i ymgymryd ag asesiadau Gwarcheidiaeth Arbennig a darparu cymorth i Warcheidwaid Arbennig. Fel arfer dda, maent yn mynychu cyfarfodydd tîm a diwrnodau datblygiad staff.

Gwasanaethau sydd ar gael i blant gofalwyr maeth

* Mynediad at ddigwyddiadau arbennig
* Darpariaeth grŵp cymorth i blant

Gwasanaethau ar gael i Ddarpar Ofalwyr

* Gwybodaeth a chyngor am faethu - a ddarperir drwy sesiynau gwybodaeth cwrdd a chroesawu, pamffledi, hysbysebu ar y radio lleol a gwefan Gofal Maeth Pen-y-bont ar Ogwr bwrpasol.
* Mae'r broses recriwtio yn cynnwys: ymholiad cychwynnol a dderbynnir drwy e-bost neu dros y ffôn, darperir pecyn gwybodaeth i'r ymholwr gyda chynnig i gwrdd ag aelod o'r tîm. Os yw'r ymholwr yn dymuno mynd ymlaen, cynhelir sgrinio dros y ffôn cyn y trefnir ymweliad â'r cartref sy'n pennu p'un a fydd y cais yn mynd ymlaen i asesiad.
* Asesiad - Bydd gweithiwr cymdeithasol o Ofal Maeth Pen-y-bont ar Ogwr yn ymweld, ac yn egluro cynnwys a strwythur adroddiad Ffurflen F i'r ymgeisydd(wyr) cyn ei gymeradwyo a'i gyflwyno gerbron y Panel Maethu. Bydd pob ymgeisydd llwyddiannus yn cael cynnig mynychu 3 diwrnod o hyfforddiant paratoadol sgiliau i faethu, gan staff Gofal Maeth Pen-y-bont ar Ogwr, y mae disgwyl iddynt ei fynychu.
1. **Sut y darperir y gwasanaeth**

Gwasanaethau ar gael i bob Gofalwr

* **Goruchwyliaeth reolaidd** - Goruchwylir pob gofalwr maeth gan weithiwr cymdeithasol sy'n goruchwylio a chaiff hyn ei gofnodi ar ffurflen ymweliad goruchwylio. Mae cynnwys y ffurflen hon yn galluogi proses oruchwylio gadarn sy'n cydymffurfio â Rheoliadau Gwasanaethau Maethu Awdurdodau Lleol (Cymru) 2018 a'r Cod Ymddygiad ynghlwm. Cytunir ar amlder y goruchwylio gyda'r gofalwr maeth yn seiliedig ar ei anghenion ac anghenion y plant/plentyn o fewn y lleoliad. Trefnir ymweliadau ychwanegol y tu allan i oruchwyliaeth hefyd yn unol ag anghenion cymorth yr aelwyd.
* **Gofalwr Cyswllt** - Bydd gofalwr cyswllt yn cael ei neilltuo i fod ar gael i'r holl ofalwyr maeth cyffredinol a gofalwyr maeth sy'n unigolion cysylltiedig yn eu blwyddyn gyntaf o faethu ac wedi hynny. Mae'r gofalwr cyswllt yn ofalwr maeth profiadol sy'n ysgwyddo'r cyfrifoldeb hwn yn ychwanegol at ei gyfrifoldebau ei hun fel gofalwr maeth. Bydd y gofalwyr cyswllt hyn yn cynnal cyswllt rheolaidd â phob un o'u gofalwyr yn ystod eu blwyddyn gyntaf a gellir eu defnyddio ar gyfer gwybodaeth ac ymholiadau cyffredinol. Bydd y gofalwyr cyswllt yn cael eu goruchwylio yn eu rôl bob 6 wythnos. Mae darpariaeth ar gyfer pum gofalwr cyswllt (4 yn cynrychioli ardaloedd penodol, ochr yn ochr ag 1 ar gyfer unigolion cysylltiedig) a fydd yn ofalwyr sydd wedi cyflawni eu FfCCh ac sy'n ofalwyr profiadol; bydd y rôl yn rhoi cyfrifoldebau ychwanegol iddynt ar ben eu gofal maeth. Bydd gan y gofalwyr cyswllt (4 yn gyfrifol am ofalwyr maeth o fewn Pen-y-bont ar Ogwr, ac 1 ar gyfer perthnasau) lwyth achosion o gyd-ofalwyr y maent yn eu cefnogi ac yn eu cynghori. Hefyd, gellir galw arnynt i gynorthwyo gyda dyletswyddau eraill gan gynnwys hyfforddiant, datblygu, ymgynghori, recriwtio a gweithgareddau ar gyfer plant maeth.
* Mae proses ymgeisio, dethol a chyfweld ffurfiol ar gyfer y rôl. Mae'r gofalwyr cyswllt yn gyfrifol am gynnal boreau coffi i ofalwyr maeth o fewn eu hardal ddaearyddol benodol a darparu cymorth i gyfoedion, anffurfiol. Mae'r gofalwyr cyswllt hefyd yn darparu cymorth un i un i ofalwyr sy'n profi anawsterau a allai ymwneud â lleoliadau cymhleth, neu honiad yn eu herbyn. Bydd y gofalwyr cyswllt hefyd yn rhoi adborth i'r tîm am yr hyn sy'n gweithio'n dda a'r hyn y gellir ei wella o ran darpariaeth gwasanaeth yn seiliedig ar eu cymorth i'r gofalwyr.
* Yn ogystal, mae'r gofalwyr cyswllt yn cefnogi darpariaeth hyfforddiant Sgiliau i Faethu ac yn mynychu digwyddiadau recriwtio a gynhelir drwy gydol y flwyddyn. Mae'r gofalwyr cyswllt yn derbyn ffi ychwanegol am y gwasanaeth hwn yn ogystal â threuliau am fynychu digwyddiadau a chyfarfodydd sy'n gysylltiedig â'r rôl. Mae'r swydd yn amodol ar gyfnod prawf ac adolygiad.
* Y tu allan i oriau arferol gall gofalwyr maeth gael mynediad at Dîm Dyletswydd Argyfwng yr Awdurdod neu eu gofalwr maeth Cyswllt. Mae gan y tîm dyletswydd argyfwng uwch aelod o staff sydd ar gael iddynt dros y ffôn 24 awr y dydd, pan fo angen.
* **Gweithiwr Cefnogi Lleoliadau** - Mae gan bob gofalwr fynediad at y Gweithiwr Cefnogi Lleoliadau sydd â 3 maes penodol y mae'n gyfrifol amdanynt fel rhan o'i swydd:
	+ Cefnogi gofalwyr drwy gwynion neu honiadau
	+ Cynorthwyo gofalwyr i reoli ymddygiad heriol gyda'r bwriad o atal hynny rhag tarfu ar y lleoliad
	+ Cynorthwyo a chefnogi gofalwyr sy'n symud plant ymlaen i leoliadau mabwysiadu.
* **Gweithwyr Cefnogi Ailuno** - darparu cymorth i ofalwyr a phlant sy'n derbyn gofal yn y meysydd canlynol:
	+ Cefnogaeth i blant sy'n pontio o leoliadau y tu allan i'r sir a lleoliadau preswyl
	+ Cefnogaeth i hyrwyddo sefydlogrwydd lleoliad
	+ Cefnogaeth i hwyluso cynlluniau ar gyfer plant sy'n derbyn gofal i ddychwelyd at eu teuluoedd yn ddiogel.
	+ Darpariaeth cefnogaeth y tu allan i oriau gan gynnwys ar benwythnosau
* **Cylchlythyr** - Mae gofalwyr maeth yn cael cylchlythyr sy'n darparu gwybodaeth am y Gwasanaeth, ei ddatblygiadau a'i faterion, ac mae cyfle iddynt gyfrannu ato hefyd. Mae'r cylchlythyr yn cael ei ddosbarthu bob chwarter. Mae gwefan Maethu Pen-y-bont ar Ogwr yn cael ei diweddaru ac mae ystyriaeth yn cael ei rhoi i ddatblygu adran i ofalwyr maeth fod â'u fforwm eu hunain.
* **Seibiant** -Gall gofalwyr maeth ac arnynt angen seibiant ar sail gynlluniedig gael mynediad at wasanaethau seibiant gydag aelodau o'r teulu a gymeradwywyd neu ofalwyr maeth eraill. Gwasanaeth cyfyngedig yw seibiant gyda gofalwyr eraill ac anogir gofalwyr os yw'n bosibl i ddefnyddio aelodau o'r teulu sy'n gyfarwydd i blentyn.
* **Lwfansau** - Bydd gofalwyr maeth yn cael lwfansau plant yn ôl cyfradd Llywodraeth Cymru, a thaliadau yn ôl disgresiwn yn ychwanegol at y rhain. Byddant yn gymwys i gael taliadau ffioedd, ar yr amod eu bod wedi cael adolygiad blynyddol boddhaol, wedi dangos sgiliau ac wedi derbyn cyfrifoldebau ychwanegol.
* **Llawlyfr** - Mae pob gofalwr maeth yn cael llawlyfr am y gwasanaeth ac eglurhad o'r polisïau sydd ar waith yn unol â Rheoliadau Gwasanaethau Maethu Awdurdodau Lleol (Cymru) 2018. Mae'r llawlyfr ar gael drwy wefan Tîm Maethu Pen-y-bont ar Ogwr ac mae ar gael yn Gymraeg.
* **Canllaw i Blant** - Mae pob plentyn sydd wedi cael lleoliad drwy Dîm Maethu Pen-y-bont ar Ogwr hefyd yn cael canllaw i blant ar y gwasanaeth. Mae'r Tîm hefyd yn edrych ar ddatblygu'r canllaw hwn i fod ar gael ar ffurf Ap.
* Mae pob Gofalwr yn derbyn y canlynol hefyd:
	+ Gweithiwr Cymdeithasol Dynodedig
	+ Mynediad at gyngor iechyd gan nyrs y plentyn y gofalir amdano
	+ Adolygiad Blynyddol
	+ Cynllun Hyfforddiant a Datblygiad Unigol, Rhaglen Hyfforddiant
	+ Mynediad at Lefel 3 y FfCCh (Fframwaith Cymwysterau a Chredydau)
	+ Cefnogaeth y tu allan i oriau - gan y Tîm Dyletswydd Argyfwng, sy'n darparu ymyriad mewn argyfwng
	+ Digwyddiad Ymgynghori a Gwybodaeth 2 waith y flwyddyn
	+ Cytundeb Gofalwr Maeth
	+ Grwpiau Cymorth a hwylusir i blentyn/plant i ofalwyr.
	+ Taliadau cynhaliaeth ac yn ôl disgresiwn, mynediad at daliadau ffioedd yn ogystal â'r lwfansau maethu sylfaenol.
	+ Aelodaeth unigol o'r Rhwydwaith Maethu i'r holl aelwydydd sy'n maethu
	+ Grwpiau Cymorth a gydlynir gan ofalwyr cyswllt; sesiynau galw heibio am gymorth a hyfforddiant anffurfiol.
	+ Mynediad at hyfforddiant i gefnogi plant sydd ag anghenion cymhleth penodol
	+ Darpariaeth cardiau gostyngiadau i alluogi gofalwyr maeth i gael mynediad at weithgareddau cymunedol am bris gostyngol.

**Panel Llety a Sefydlogrwydd**

Mewn amgylchiadau lle mae anghenion y plentyn yn gofyn am gyngor a chymorth arbenigol i ofalwyr maeth, gall gweithiwr cymdeithasol a gweithiwr cymdeithasol sy'n goruchwylio'r plentyn wneud cais i banel llety a sefydlogrwydd am ystyriaeth.

**Gweithdrefnau a Phrosesau**

Cred Gofal Maeth Pen-y-bont ar Ogwr fod pob plentyn yn bwysig a bod anghenion, llesiant a budd gorau plant a phobl ifanc yn hollbwysig. Credwn y canlynol:

* Mae gan bob unigolyn hawl gynhenid i ddatblygu ei botensial, waeth beth yw ei brofiadau bywyd blaenorol.
* Mae gan blant a phobl ifanc yr hawl i dderbyn gofal gan oedolion sy'n cynnig parch a hoffter ac sy'n poeni amdanynt.
* Mae gan blant a phobl ifanc yr hawl i gyflawni'r canlyniadau gorau posib, yn unol â saith nod craidd Llywodraeth Cymru i blant a phobl ifanc.
* Dylai pobl ifanc fod wedi'u paratoi'n addas ar gyfer gadael gofal: gan adael eu lleoliad Gofal Maeth gydag arian wedi'i gynilo, cyrhaeddiad addysgol i helpu gyda'r yrfa o'u dewis a sgiliau annibynnol addas.
* Bydd pob aelod o staff, Gofalwyr Maeth ac oedolion eraill sy'n dod i gysylltiad â phlant drwy Faethu Pen-y-bont ar Ogwr yn destun gwiriadau a gweithdrefnau fetio priodol.

Yn ogystal â hyn, bydd Gofal Maeth Pen-y-bont ar Ogwr yn:

* Cydymffurfio â'r holl ddeddfwriaeth berthnasol ac ymdrechu i ragori ar y Safonau Gofynnol Cenedlaethol (Cymru) bob amser
* Sicrhau y caiff hawliau plant eu hyrwyddo yn unol â Chonfensiwn y Cenhedloedd Unedig ar Hawliau'r Plentyn
* Sicrhau y caiff gweithdrefnau amddiffyn plant eu dilyn yn gadarn bob amser er mwyn sicrhau bod plant a phobl ifanc wedi'u diogelu.
* Gweithio mewn partneriaeth â Gweithiwr Cymdeithasol y Plentyn er mwyn nodi anghenion unigol a chanlyniadau a adnabuwyd y plentyn ac yna darparu'r gofal hwnnw.

* Sicrhau nad yw Gofalwyr Maeth yn cosbi'n gorfforol, eu bod yn fedrus o ran rheoli ymddygiad ac na fyddant yn gwneud unrhyw beth sy'n bychanu, yn diraddio neu'n codi cywilydd ar y person ifanc yn eu gofal.
* Hyrwyddo Cydraddoldeb ac Amrywiaeth bob amser, drwy recriwtio, asesu, paru a chefnogi lleoliadau.

Recriwtio

* Mae gofalwyr maeth yn dal i fod ymhlith y ffynonellau recriwtio gorau ac felly mae staff unigol y Gwasanaeth Maethu yn ymdrechu i weithio gyda'r holl ofalwyr i sicrhau eu bod yn llysgenhadon brwdfrydig ar ran gwasanaeth maethu Pen-y-bont ar Ogwr.
* Mae Consortiwm Gwella De Cymru (SWIC) wedi cydweithio i ddarparu model recriwtio ymarfer gorau, sy'n sail ar gyfer recriwtio CBS Pen-y-bont ar Ogwr. Fodd bynnag, mae'r broses wedi cael ei hadolygu a'i symleiddio er mwyn sicrhau nad oes unrhyw oedi i'r ymgeisydd.
* Mae Awdurdod Lleol Pen-y-bont ar Ogwr hefyd yn gweithio â'r Fframwaith Maethu Cenedlaethol mewn perthynas ag ymgyrch recriwtio maethu cenedlaethol a elwir yn 'Maethu Cymru'.
* Rydym yn dal i fuddsoddi mewn gwaith i roi cyhoeddusrwydd i ofal maeth a'i hyrwyddo er mwyn denu gofalwyr maeth newydd ac rydym yn monitro'r gwaith yma gan ddefnyddio strategaethau marchnata wedi'u targedu, penodol a graddol, sy'n cael eu lansio drwy gydol y flwyddyn. Mae Swyddog Datblygu pwrpasol yn cydlynu, cyfnerthu ac adolygu'r gweithgarwch hwn.
* Defnyddir brand unigryw gyda gwaith papur a deunyddiau hysbysebu cysylltiedig ar draws yr holl wasanaethau maethu, mae hysbysebu parhaus yn y cyfryngau ac at ddibenion hyrwyddo'n profi'n fuddiol ac yn cael ei ehangu i gynnwys cymorth gan dimau a gwasanaethau lleol. Mae Swyddog Marchnata dynodedig yr awdurdod lleol yn gweithio mewn partneriaeth glòs gyda'r Swyddog Datblygu i wella'r gwasanaeth a'i hyrwyddo ymhellach gyda chyfeiriad ac arweinyddiaeth sy'n ymwneud yn benodol â recriwtio.
* Mae gwaith papur wedi'i frandio'n unigryw ar gael ar gyfer pob cynllun o fewn y gwasanaeth maethu h.y. Cyswllt Teulu, gofalwyr pontio a lleoliadau Rhiant a Phlentyn. Mae'r deunydd hwn yn ein galluogi i dargedu ein recriwtio at bob un yn unol ag anghenion y gwasanaeth.
* Mae ymgyrchoedd hyrwyddo ar y radio ac mewn papurau newydd wedi'u sefydlu gyda rhaglen flynyddol i ddatblygu sylw cynyddol ar adegau a dargedir yn y calendr.
* Mae'r broses ar gyfer rheoli ymholiadau gan ofalwyr maeth yn dal i gael ei rhoi ar gronfa ddata gyfrifiadurol y System Wybodaeth Gofal Cymunedol (WCCIS).
* Rydym yn cynnig gwybodaeth am ofal maeth i ddarpar ofalwyr sy'n cysylltu â'r gwasanaeth o fewn 24 wedi iddynt gysylltu â'r gwasanaeth.
* Trefnir bod darpar ofalwyr sy'n dymuno cael gwybodaeth bellach, ar ôl derbyn y pecyn gwybodaeth, yn cael ymweliad cychwynnol. Diben yr ymweliad hwn, a gynhelir gan weithiwr cymdeithasol sy'n asesu, yw rhoi rhagor o fanylion am y broses o ddod yn ofalwr maeth a galluogi'r gweithiwr cymdeithasol sy'n asesu i wneud argymhelliad i'w gyflwyno gerbron y Rheolwr Tîm sy'n dynodi a ddylid bwrw ymlaen ag asesiad Ffurflen F.
* Os yw ymgeiswyr yn penderfynu bwrw ymlaen ac os yw eu hymweliad cychwynnol yn gadarnhaol, cânt eu neilltuo i weithiwr cymdeithasol sy'n asesu ar gyfer asesiad Ffurflen F. I osgoi oedi, gadewir adrannau unigol penodol o'r Ffurflen F gyda'r ymgeiswyr er mwyn iddynt ddechrau eu llenwi tra bo'u gwiriadau personol yn cael eu cynnal. Hefyd, mae ymgeiswyr yn cael eu henwebu i ddilyn y cwrs Sgiliau i Faethu nesaf sydd ar gael.

Asesu a Chymeradwyo

* Bydd asesiad yn cael ei gynnal o addasrwydd yr ymgeiswyr i ofalu am blant pobl eraill. Bydd hyn ar ffurf ymweliadau â'r cartref gan Weithiwr Cymdeithasol sy'n Asesu, a gwaith ysgrifenedig unigol wedi'i gwblhau gan yr ymgeiswyr i archwilio hanesion personol, perthnasoedd o fewn y teuluoedd, agweddau a gwerthoedd ac a yw'r ymgeiswyr yn meddu ar y sgiliau a'r priodoleddau sy'n dynodi bod ganddynt y potensial i fodloni'r cymwyseddau craidd y cytunwyd arnynt yn genedlaethol.
* Bydd ymgeiswyr yn cwblhau hyfforddiant paratoadol Sgiliau i Faethu fel rhan o'r broses asesu; mae hyn yn digwydd dros 3 diwrnod ac mae'n rhaglen hyfforddi agored a rhagweithiol iawn sy'n cynnwys llawer o drafod a chyflwyno senarios o fywyd go iawn. Mae'r rhaglen Sgiliau i Faethu wedi cael ei haddasu a'i diwygio'n briodol i'w gwneud yn addas ar gyfer y diben yn benodol ar gyfer gofalwyr maeth sy'n berthnasau.
* Mae gwiriadau statudol ac asesiadau meddygol llawn yn cael eu cwblhau a geirdaon cyflogaeth a phersonol yn cael eu ceisio ar gyfer yr holl ymgeiswyr, ynghyd â gwiriadau'r Gwasanaeth Datgelu a Gwahardd ar gyfer unrhyw oedolyn arall yn yr aelwyd, neu ymwelwyr rheolaidd arwyddocaol, dros 18 oed. Bydd asesiad o amodau'r cartref yn cael ei gynnal hefyd a holiadur iechyd a diogelwch yn cael ei gwblhau; os oes anifeiliaid anwes yn y cartref mae holiaduron anifeiliaid anwes yn cael eu cwblhau hefyd. Mae gan CBS Pen-y-bont ar Ogwr Bolisi Ysmygu sydd yn gyson â pholisi Consortiwm Asiantaethau Mabwysiadu De Cymru (SWAAC) ac sydd wedi cael ei ddiwygio ychydig i adlewyrchu cyfrifoldebau gofalwyr maeth ym Mhen-y-bont ar Ogwr. Nid yw ceisiadau gan bobl sy'n ysmygu'n cael eu symud ymlaen ar gyfer plant dan 5 oed. Bydd gofalwyr posibl ar gyfer plant dros 5 yn cael eu hystyried os yw'r ymgeiswyr yn ymrwymo i roi'r gorau iddi.
* Mae proses yn ei lle i atgyfeirio, dyrannu ac asesu asesiadau o Unigolion Cysylltiedig, a grëwyd ar y cyd â'r timau Diogelu a chyfreithiol; cyfeirir at yr asesiadau hyn fel Asesiadau Unedig. Mae Unigolion Cysylltiedig yn cael yr un gwiriadau â'r rhai a nodir uchod ac yn dilyn y rhaglen Sgiliau i Faethu.
* Cynhelir asesiadau yn unol â Rheoliadau Paneli Maethu (Sefydlu a Swyddogaethau) (Cymru) 2018 a chânt eu cwblhau gan ddefnyddio ffurflenni asesu presennol Cymdeithas Mabwysiadu a Maethu Prydain (BAAF).
* Caiff yr holl asesiadau eu hystyried gan Banel Maethu Pen-y-bont ar Ogwr, sy'n cyflwyno argymhellion i Bennaeth Gofal Cymdeithasol Plant (Cyfarwyddiaeth Gwasanaethau Cymdeithasol a Llesiant) ynghylch cymeradwyo a'r telerau ar gyfer eu cymeradwyo.
* Mae ein prosesau recriwtio ac asesu cadarn yn ein galluogi i gyflawni'r canlyniadau gorau ar gyfer plant drwy sicrhau bod gennym garfan o ofalwyr cyffredinol sy'n gallu darparu gofal o safon ardderchog i blant a bod gofalwyr cysylltiedig yn cael eu cefnogi i alluogi plant i aros gyda'u teuluoedd lle bynnag y bo hynny'n bosibl.

Hyfforddiant

* Mae anghenion hyfforddi a datblygu pob gofalwr maeth cymeradwy'n cael eu trafod a'u hystyried yn ystod eu hasesiadau, adolygiadau blynyddol ac ymweliadau goruchwylio. Mae anghenion hyfforddi a datblygu'n cael eu cofnodi gan y gweithiwr cymdeithasol, mae enwebiadau ar gyfer cyrsiau'n cael eu gwneud ac yn gysylltiedig â'r camau gweithredu o'r ymweliad goruchwylio misol ac adolygiad blynyddol y gofalwr maeth.
* Mae'r Tîm Maethu yn gweithredu Fframwaith Dysgu a Datblygu'r Fframwaith Maethu Cenedlaethol i ofalwyr maeth sy'n galluogi i gyfleoedd dysgu gael eu darparu drwy gyrsiau hyfforddi ffurfiol, ond hefyd drwy ddysgu ar-lein, mentora gan gyfoedion, hunan-ddysgu neu drwy ddysgu ymarfer (e.e. drwy waith un i un â therapydd mewn perthynas â phlentyn penodol).
* Bydd cynnydd o ran datblygu sgiliau, a gaiff ei gadarnhau drwy'r adolygiad blynyddol, yn galluogi gofalwyr maeth cyffredinol i gael taliadau ffioedd drwy gwblhau Lefel 3 y Fframwaith Cymwysterau a Chredydau yn llwyddiannus.
* Mae gofalwyr maeth yn cael cynnig hyfforddiant arall fel y bo'n briodol i'w gwybodaeth, eu sgiliau a'u hanghenion datblygiadol ac anghenion y plant yn eu gofal.
* Isod ceir rhai o'r cyrsiau hyfforddi sydd ar gael i'n Gofalwyr Maeth:
	+ Sgiliau i Faethu
	+ Gofalu Mwy Diogel (Gofalwyr Perthynas)
	+ Hyder mewn Gofal / Newidiadau Maethu
	+ Gweithio gyda Phontio (mabwysiadu)
	+ Pobl Lesbiaidd, Hoyw, Deurywiol a Thrawsryweddol a Chwestiynu (LGBTQ+)
	+ Iechyd Meddwl Pobl Ifanc
	+ Eiriolaeth a Hawliau Plant
	+ Rhianta sy'n chwareus, derbyn, chwilfrydig ac empathig (PACE)
	+ Diogelwch Ar-lein i'w gadarnhau
	+ Cymorth Cyntaf Pediatrig
	+ Ymennydd, Ymddygiad, Ymlyniad, Asesiad, Gwydnwch 1, Gwydnwch 2 a Thrawma (BBAARRT)
	+ Deall Ymddygiad Heriol a Hybu Strategaethau Cadarnhaol
	+ Diogelu
	+ Camddefnyddio Sylweddau
	+ Gofalu Mwy Diogel a Honiadau
	+ Llinellau Cyffuriau
	+ Cadw Cofnodion

Adolygu

* Caiff cymeradwyaethau a chytundebau pob gofalwr maeth eu hadolygu'n flynyddol a chaiff eu cofrestriad parhaus ei ystyried gan y Panel Maethu ar ôl eu blwyddyn gyntaf o gymeradwyaeth a bob 3 blynedd ar ôl hynny oni bai y digwydd newid sylweddol ar aelwyd, digwyddiad sylweddol megis honiad neu gais am newid cymeradwyaeth. Caiff argymhellion y Panel Maethu eu cadarnhau gan Bennaeth Gofal Cymdeithasol Plant.
* Uwch Ymarferydd o fewn y Tîm Maethu sy'n gyfrifol am sicrhau ansawdd Adolygiadau Blynyddol a gwblheir y tu allan i drefniadau Panel ac fe'u cymeradwyir gan y Rheolwr Tîm.
* Ceisir barn, dymuniadau a theimladau plant mewn lleoliad a'u rhieni fel rhan o bob adolygiad blynyddol a lle nad yw'n bosib eu cael nodir y rhesymau dros hynny
* Ceisir barn unrhyw asiantaethau sydd ynghlwm â chefnogi'r plant/plentyn mewn lleoliad gyda phob adolygiad blynyddol.
* Mae'r Tîm Maethu yn hwyluso digwyddiadau ymgynghori â phlant a phobl ifanc yn rheolaidd i geisio eu barn y tu allan i Adolygiadau Blynyddol

Safonau gofal a chymorth

* Er mwyn cefnogi gofalwyr a'r plant mewn lleoliad i fod mor iach yn gorfforol, meddyliol ac emosiynol ag sy'n bosib, mae Tîm Maethu Pen-y-bont ar Ogwr yn rhoi cardiau aelodaeth HALO i bob aelwyd sy'n maethu, sy'n galluogi pob aelwyd i gael mynediad at amrywiaeth o weithgareddau hamdden am ddim yn cynnwys campfeydd lleol.
* Mae gweithwyr cymdeithasol sy'n goruchwylio yn sicrhau bod pob plentyn a leolir wedi cofrestru â meddyg teulu, deintydd ac optegydd fel sy'n briodol o fewn canllawiau statudol.
* Mae pob plentyn y gofalir amdano yn cael asesiadau iechyd rheolaidd drwy'r gwasanaeth iechyd plant sy'n derbyn gofal a gaiff eu monitro yn eu hadolygiadau plentyn sy'n derbyn gofal rheolaidd.
* Mae Gofalwyr Maeth yn cael Cofnod Gwybodaeth Hanfodol, Cynllun Lleoliad a Gofal Diogel ar gyfer pob plentyn a pherson ifanc o fewn yr aelwyd sy'n maethu pan gânt eu lleoli. Mae hyn, ynghyd â Chyfarfodydd Cynllunio Lleoliad yn sicrhau bod gan y gofalwr maeth yr wybodaeth briodol am anghenion ac amgylchiadau unigol y plentyn i'w gefnogi.
* Mae'r dogfennau uchod yn cynnwys manylion cynllun gofal pob plentyn a'r gwasanaethau y mae'r plentyn yn cael cymorth drwyddynt yn unol â'i anghenion. Mae hyn yn cynnwys unrhyw anghenion iaith, cyfathrebu neu ddiwylliannol.
* Caiff trefniadau Gofalu Mwy Diogel a gwiriadau Iechyd a Diogelwch eu hadolygu'n rheolaidd, o leiaf yn flynyddol; ystyrir materion perthnasol yn ystod sesiynau goruchwylio'r gofalwr gydag adolygiad trylwyr bob tro y ceir lleoliad newydd, neu drwy broses yr adolygiad blynyddol. Yn unol â deddfwriaeth, mae ymgynghoriad yn mynd rhagddo gyda gofalwyr cymeradwy sy'n ysmygu ar hyn o bryd i ystyried eu hymatebion i oblygiadau eu harferion ysmygu ac i'w rheoli. Mae cynllun gweithredu sy'n nodi'r dulliau unigol yn cael ei lunio a chofnodion o'r arfer yn cael eu casglu ac mae'r cynllun gweithredu hwn yn cael ei fonitro drwy oruchwylio.
* Mae pob gofalwr maeth yn cael cerdyn gostyngiadau Max sy'n eu galluogi i gael mynediad at weithgareddau amrywiol o fewn y gymuned am bris gostyngol, sy'n galluogi'n well cyfranogiad mewn hobïau a diddordebau.
* Mae'r awdurdod lleol wedi ymrwymo i sicrhau bod gan ofalwyr maeth yr offer priodol i gefnogi plant mewn lleoliad:
	+ Rhaid i bob plentyn gael ei wely ei hun
	+ Giatiau grisiau, coetshis cadair/ pramiau, seddi ceir, monitorau, amddiffynwyr gwely a chotiau i bob lleoliad sy'n cynnwys babis a phlant ifanc.
	+ Grantiau dillad brys, grantiau iwnifform, cesys dillad ac eitemau personol bychain i blant sy'n cael eu lleoli heb y nwyddau sylfaenol hyn.
	+ Cymorth i ofalwyr i gael gafael ar yr eitemau angenrheidiol i blant sydd ag anghenion ychwanegol yn cynnwys, ond heb fod yn gyfyngedig iddynt, matiau pwysau, larymau, cymhorthion symudedd, addasiadau i'r cartref, cymhorthion clyw. Gwneir penderfyniadau o'r fath fesul achos.
* Mae'r llawlyfr gofalwr maeth yn cynnwys manylion ynghylch yr hyn a ddisgwylir o ofalwyr maeth, cyngor ac arweiniad ar gael i ofalwyr maeth sy'n cefnogi plant a phobl ifanc a ffynonellau cymorth ar gael. Mae'r rhain yn cynnwys, ond heb fod yn gyfyngedig iddynt:
	+ Cynnig rhagweithiol o eiriolaeth
	+ Sicrhau bod plant yn gallu arfer dewis a rheolaeth yn eu lleoliadau
	+ Cefnogi cyswllt
	+ Hyrwyddo sgiliau annibynnol
	+ Rheoli ymddygiad heriol.
* Mae gofalwyr maeth yn gallu defnyddio cymorth y gwasanaeth grwpiau bregus sy'n darparu cymorth ac arweiniad ychwanegol i blant y gofalir amdanynt gael mynediad at addysg.
* Darperir hyfforddiant i bob gofalwr maeth i'w cynorthwyo i gefnogi anghenion y plentyn mewn perthynas â'i hunaniaeth ryweddol a'i gyfeiriadedd rhywiol. Lle mae gan blant anghenion penodol mewn perthynas â'r materion hyn y mae gofalwyr angen cymorth i ddelio â nhw, gall y gweithiwr cefnogi lleoliadau ddarparu cyngor ar sail un i un. Gall fod yna blant neu bobl ifanc a all elwa o gymorth gan sefydliadau allanol, caiff yr anghenion hyn eu diwallu fesul achos.

Anghenion iaith a chyfathrebu i bobl sy'n defnyddio'r gwasanaeth

* Mae Tîm Maethu Pen-y-bont ar Ogwr yn sicrhau bod galwadau ffôn yn cael eu hateb yn ddwyieithog a bod darpar ofalwyr sy'n cysylltu â'r gwasanaeth yn cael y cynnig rhagweithiol o wasanaethau yn Gymraeg.
* Lle mae gan blant anghenion iaith neu gyfathrebu, diwallir y rhain fesul achos. Lle bo'n bosibl caiff plant eu paru â gofalwr sydd eisoes yn meddu ar yr iaith, gwybodaeth neu hyfforddiant gofynnol i'w galluogi i gyfathrebu gyda'r plentyn yn unol â'u dewis iaith. Lle nad oes gofalwr o'r fath ar gael, mae'r awdurdod lleol wedi ymrwymo i gefnogi'r gofalwr i naill ai fynd ati i ddysgu'r sgiliau sy'n ofynnol neu ddefnyddio ffyrdd eraill o gyfathrebu a all fod ar gael.
* Mae'r llawlyfr Gofalwr Maeth ar gael yn Saesneg.
* Lle mae gan blant anghenion diwylliannol neu grefyddol, diwallir y rhain hefyd fesul achos. Lle mae'n bosibl, caiff plant eu paru â gofalwr sydd â gwybodaeth a gallu blaenorol i ddiwallu anghenion unigol y plentyn. Lle nad oes gofalwr o'r fath ar gael, mae'r awdurdod lleol wedi ymrwymo i gefnogi'r gofalwr i gaffael yr wybodaeth briodol i ddiwallu anghenion y plentyn, cael mynediad at gymorth yn y gymuned i ddiwallu anghenion y plentyn neu gysylltu â pherson gwybodus, addas i'w gefnogi gyda'r sgiliau hyn. Lle mae'n bosibl, bydd y gofalwr maeth yn cysylltu â theulu'r plentyn i gefnogi'r plentyn yn well i barhau â'i arferion mewn ffordd sy'n gyfforddus a chyfarwydd iddo. Parchir dewis a nodwyd y plant neu'r plentyn bob amser yn unol â'u hoedran a lefel datblygiad.
1. **Trefniadau staffio**

Mae Tîm Gofal Maeth Pen-y-bont ar Ogwr yn cynnwys y staff canlynol:

* **1 Rheolwr Tîm**

Penodwyd y Rheolwr ym mis Gorffennaf 2015 ac mae'n gyfrifol am reoli a goruchwylio Tîm Gofal Maeth Pen-y-bont ar Ogwr. Y Rheolwr yw Rheolwr Gwasanaethau Maethu Cofrestredig CBS Pen-y-bont ar Ogwr. Mae'r Rheolwr Tîm yn meddu ar Ddiploma mewn Gwaith Cymdeithasol a Thystysgrif Ôl-raddedig mewn Rheoli Ansawdd Ymarfer mewn Gofal Cymdeithasol

* **2 swydd Uwch Ymarferydd**

1 o'r Uwch Ymarferwyr yw Rheolwr Tîm Dros Dro'r Tîm Lleoliadau ar hyn o bryd.

Mae gan y ddau Uwch Ymarferydd Gymhwyster Gwaith Cymdeithasol perthnasol ac maent wedi cofrestru gyda Gofal Cymdeithasol Cymru.

Yn ogystal â hyn, mae un o'r Uwch Ymarferwyr wedi cwblhau'r cymhwyster Galluogi Ymarfer (Gradd Meistr Lefel 7).

* **15 Gweithiwr Cymdeithasol sy'n Asesu a/neu sy'n Goruchwylio**

Mae gan bob Gweithiwr Cymdeithasol Gymhwyster Gwaith Cymdeithasol perthnasol ac maent wedi cofrestru gyda Gofal Cymdeithasol Cymru.

* **Gweithwyr Cefnogi Lleoliadau 1.5 cyfwerth ag amser llawn**

Mae'r ddau yn meddu ar NVQ Lefel 3 Gweithio gyda Phlant a Phobl Ifanc

* **1 Swyddog Datblygu (swydd wag; yn cael ei hysbysebu ar hyn o bryd)**

Mae Tîm Lleoliadau Pen-y-bont ar Ogwr yn cynnwys y staff canlynol:

**1 x Rheolwr Tîm:**

Penodwyd y Rheolwr ym mis Rhagfyr 2019 ac mae'n gyfrifol am reoli a goruchwylio Tîm Lleoliadau Pen-y-bont ar Ogwr. Mae'r Rheolwr yn meddu ar Radd Meistr Gwaith Cymdeithasol a Chymhwyster Galluogi Ymarfer (Gradd Meistr Lefel 7).

**1 x Gweithiwr Cymdeithasol sy'n Asesu/Goruchwylio (4 diwrnod yr wythnos)**

Mae'r Gweithiwr Cymdeithasol o fewn y Tîm Lleoliadau sy'n Goruchwylio'r Cynllun Llety â Chymorth a'r Gwasanaeth 'Pan fydda i'n barod', yn meddu ar Gymhwyster Gwaith Cymdeithasol ac mae wedi cofrestru gyda Gofal Cymdeithasol Cymru.

**4 x Gweithiwr Ailuno (llawn amser)**

Mae'r gweithwyr ailuno yn meddu ar amrywiaeth o gymwysterau megis:

* Technegydd ymddygiad cofrestredig (RBT) mewn dadansoddi ymddygiad cymhwysol (ABA)
* Tystysgrif Addysg Uwch mewn Gwaith Cymdeithasol
* BA Anrhydedd Addysg
* BA Anrhydedd Gradd Sylfaen Gwaith Ieuenctid a Chymuned

**1 x Swyddog Comisiynu a Chydlynu Lleoliadau (llawn amser)**

**2 x Swyddog Cefnogi Lleoliadau (rhan-amser)**

Trefniadau Goruchwylio

Caiff yr holl Weithwyr Cymdeithasol a Gweithwyr Cefnogi eu goruchwylio bob 4-6 wythnos gan eu rheolwr llinell yn unol â Pholisi Goruchwylio CBS Pen-y-bont ar Ogwr.

Goruchwylir Uwch Weithwyr Cymdeithasol a Rheolwyr Tîm bob 4 wythnos.

1. **Trefniadau Llywodraethu a Monitro Ansawdd**

Goruchwylio'r Unigolyn Cyfrifol

Gwneuthurwr Penderfyniadau'r Asiantaeth (ADM)/RI ar gyfer Gwasanaeth Gofal Maeth Pen-y-bont ar Ogwr yw Pennaeth Gofal Cymdeithasol Plant. Mae'n goruchwylio'r gwasanaeth drwy:-

* Oruchwylio'n rheolaidd y Rheolwr Grŵp gyda chyfrifoldeb strategol a gweithredol dros wasanaethau darparwyr a lleoliadau.
* Mae'r Rheolwr Grŵp yn goruchwylio Rheolwyr Tîm y Gwasanaeth Maethu a Lleoli ac yn cadeirio'r Panel Llety a Sefydlogrwydd.
* Mae'r Rheolwr Grŵp a'r ADM yn derbyn adroddiadau rheolaidd gan y Gwasanaethu Maethu a Lleoli, o leiaf bob chwarter, cwblheir adroddiad blynyddol hefyd yn unol â Rheoliadau Gwasanaethau Maethu Awdurdodau Lleol (Cymru) 2018 a'r Cod Ymddygiad ynghlwm.
* Mae'r ADM wedi'i gyd-leoli gyda'r gwasanaeth maethu ac yn cwblhau ymweliadau anffurfiol â'r gwasanaeth yn rheolaidd.
* Cadeirio Panel Tu Allan i'r Awdurdod lle gwneir penderfyniadau ynghylch plant sydd angen eu lleoli y tu allan i CBS Pen-y-bont ar Ogwr.
* Ymgymryd â'r gwaith o gadarnhau'r Panel Maethu.
* Mynychu Cyfarfodydd ICE.
* Cadeirio Cyfarfodydd Rheolwyr Tîm Estynedig rheolaidd gyda'r holl reolwyr gweithredol o fewn Gofal Cymdeithasol Plant.
* Mynychu cyfarfodydd rheolaidd gyda Phenaethiaid Gwasanaeth Awdurdodau Lleol eraill.
* Mynychu cyfarfodydd rheolaidd ar gyfer Penaethiaid Gwasanaeth ynghylch y Fframwaith Maethu Cenedlaethol.
* Mae'r Rheolwr Grŵp a'r ADM yn cael Datganiad o Ddiben ar gyfer y Gwasanaeth Maethu a Lleoli a ddiweddarir o leiaf yn flynyddol.

Sicrhau Ansawdd

Mae'r Gwasanaeth Maethu wedi ymrwymo i ddarparu gwasanaeth o ansawdd uchel. Er mwyn gwneud hynny, mae'n defnyddio nifer o brosesau:

* Adolygiadau gofalwyr yn cael eu hystyried lle bynnag y bo'n bosibl o leiaf bob 3 blynedd gan Banel, sy'n cynnwys aelodau annibynnol.
* Adolygiadau gofalwyr yn cael eu hystyried bob blwyddyn gan Reolwr Tîm Gofal Maeth Pen-y-bont ar Ogwr.
* Cynnal ymweliadau dirybudd â lleoliadau maethu o leiaf yn flynyddol.
* Ffeiliau gofalwyr yn cael eu harchwilio gan y gweithiwr â chyfrifoldeb am yr achos ac yna'n cael eu gwirio gan Reolwr y Tîm neu uwch aelod o'r tîm. Ffeiliau sampl yn cael eu harchwilio gan uwch aelodau o'r tîm fel rhan o'r broses archwilio fewnol.
* Gall ffeiliau sampl gael eu harchwilio gan y Rheolwr Grŵp neu swyddogion eraill fel rhan o archwiliad ehangach o wasanaethau.
* Mae staff yn cael arfarniadau blynyddol y gellir eu hadolygu ar ôl 6 mis.
* Cynlluniau hyfforddi unigol ar gyfer staff a gofalwyr a mynediad at raglen hyfforddi, gan gynnwys hyfforddiant ôl-gymhwyso i Weithwyr Cymdeithasol a Lefel 3 y FfCCh mewn Iechyd a Gofal Cymdeithasol i ofalwyr maeth, wedi'i gryfhau gan ddadansoddiad cynhwysfawr o anghenion hyfforddi a gaiff ei gwblhau'n flynyddol.
* Mae Gweithdrefn Cwynion a Sylwadau ar gael ac fe'i hamlinellir yn y llawlyfrau i ofalwyr maeth a phlant sy'n cynnwys gwybodaeth am eiriolaeth.
* Pan gynhelir digwyddiadau Ymgynghori, gwneir cofnodion ohonynt a chaiff y rhain eu dosbarthu i holl boblogaeth gofalwyr maeth Pen-y-bont ar Ogwr.
* Mae'n orfodol fel rhan o'u Cytundeb Gofalwr Maeth bod gofalwyr maeth yn mynychu'r Digwyddiadau Ymgynghori a Gwybodaeth (ICE). Cynhelir y rhain ddwywaith y flwyddyn.
* Mae ymarfer sicrhau ansawdd yn parhau mewn perthynas â'r Panel Maethu ac mae hwn yn casglu ymatebion gan yr holl bartïon sy'n cyfrannu at y broses, gydag adroddiad blynyddol yn cael ei ddarparu ar gyfer Pennaeth y Gwasanaeth ac Ymgynghorydd y panel.

Hyfforddiant Staff

Mae pob aelod o staff o fewn Gofal Maeth Pen-y-bont ar Ogwr yn cael sesiwn gynefino yn unol â Fframwaith Cynefino Corfforaethol CBS Pen-y-bont ar Ogwr. Cwblheir y modiwlau e-ddysgu gorfodol hyn ar ddiwrnod cyntaf cyflogaeth:

* **Modiwl E-Gynefino Corfforaethol** Wedi'i ddylunio ar gyfer darparu trosolwg o'r Cyngor. Bydd yn rhoi dealltwriaeth i'r aelod staff newydd o flaenoriaethau'r Cyngor.
* **Modiwl E-ddysgu Cod Ymddygiad TGCh** Os oes gan yr aelod staff newydd fynediad at TG fel rhan o'i rôl, mae modiwl e-ddysgu Cod Ymddygiad TGCh yn orfodol. Mae'n darparu crynodeb o'r Cod Ymddygiad TGCh, ["chwe rheol syml"](http://www.bridgenders.net/ict/Documents/Policies/ICT%20Code%20of%20Practice%20-%20Six%20Simple%20Rules%20for%20using%20Bridgend%20ICT.doc) y mae disgwyl i bob gweithiwr eu cwblhau. Yn ogystal, bydd torri'r cod yn arwain at weithdrefnau disgyblu'n cael eu rhoi ar waith.
* **Modiwl E-ddysgu Offer Sgrin Arddangos (DSE)** Mae'r modiwl gorfodol hwn i weithwyr sydd â mynediad at TG, yn hybu mesurau i leihau risg i iechyd, diogelwch a llesiant gweithwyr sy'n gweithio gydag offer TG.
* **Modiwl E-ddysgu GDPR a Diogelu Data** Mae'r modiwl gorfodol hwn i weithwyr sydd â mynediad at ddata personol. Mae'n darparu crynodeb o gyfrifoldebau gweithwyr dros sicrhau bod unrhyw ddata personol y mae ganddynt fynediad ato yn cael ei gadw'n ddiogel ac nad yw'n cael ei ddatgelu'n anghywir.
* **Modiwl E-ddysgu Diogelu Plant ac Oedolion - Codi Ymwybyddiaeth**

Mae'r modiwl gorfodol hwn yn codi ymwybyddiaeth gweithwyr o'u rôl wrth ddiogelu plant a phobl ifanc ac oedolion mewn perygl.

* **Modiwl E-ddysgu Ymwybyddiaeth Diogelwch Tân** Mae'r modiwl gorfodol hwn wedi'i ddylunio i roi trosolwg i chi o arferion diogelwch tân da yn y gwaith.
* **Modiwl E-ddysgu Trais yn erbyn menywod, cam-drin domestig a thrais rhywiol** Mae'r modiwl gorfodol hwn yn bodloni gofynion grŵp 1 y Fframwaith Cenedlaethol ar drais yn erbyn menywod, cam-drin domestig a thrais rhywiol.

Mae'r Cofnod Cynefino Corfforaethol yn darparu rhestr wirio i sicrhau bod yr wybodaeth berthnasol yn cael ei darparu a'i thrafod fel rhan o gynefino staff yn y gweithle. Mae'r broses gynefino yn ei chyfanrwydd yn cynnwys ymgyfarwyddo'r gweithiwr â'r sefydliad, ei gyfarwyddiaeth a'i rôl o fewn hyn.

Mae gan staff o fewn Gofal Maeth Pen-y-bont ar Ogwr fynediad at Raglen Hyfforddiant Gofalwyr Maeth ynghyd â'n Gofalwyr Maeth, ac mae aelodau o staff yn darparu'r rhaglen Sgiliau i Faethu i ddarpar ofalwyr dan asesiad.

Yn ogystal â hyfforddiant sydd ar gael drwy Gyngor Bwrdeistref Sirol Pen-y-bont ar Ogwr, megis:

* Asesiad a Dadansoddiad Uwch Diwallu anghenion plant a phobl ifanc
* Cam-drin Domestig
* Gweithdrefnau Diogelu Cymru - Gwasanaethau Plant
* Gweithio gyda'n Gilydd i Ddiogelu Plant

Yn ogystal mae gan staff o fewn Gofal Maeth Pen-y-bont ar Ogwr y cyfle i ymgymryd â hyfforddiant gyda darparwyr allanol megis Coram/BAAF ac AFA. Mae aelodau staff hefyd wedi cael y cyfle i ymgymryd â hyfforddiant DDP (Seicotherapi Datblygiadol Dyadig). Anogir staff hefyd i ymgymryd â dysgu hunan-gyfeiriedig megis darllen llwyth achos perthnasol, cyfnodolion ac ymchwil sy'n dod i'r amlwg. Mae gan aelod o staff o fewn Gofal Maeth Pen-y-bont ar Ogwr fynediad at Community Care Inform i hwyluso'r dysgu a'r datblygiad hwn.

Trafodir anghenion dysgu a datblygu unigol staff yn eu sesiynau goruchwylio ac arfarniadau.

**Cyfleusterau a Gwasanaethau**

Mae'r Tîm Lleoliadau wedi'i leoli o fewn Maple Tree House, Heol Merthyr Mawr, Pen-y-bont ar Ogwr. Mae'r Swyddogion Lleoliadau yn cwrdd â nifer o ddarparwyr allanol wedi'u comisiynu gan y gwasanaeth. Mae hyn er mwyn sicrhau bod CBS Pen-y-bont ar Ogwr yn gallu cynnal lleoliadau i ddiwallu anghenion plant y gofalir amdanynt o fewn CBS Pen-y-bont ar Ogwr. Mae'r Swyddog Comisiynu a Chydlynu Lleoliadau hefyd yn cynnal ymweliadau sicrhau ansawdd, ynghyd â gweithiwr cymdeithasol y plentyn, ag unrhyw ddarparwyr preswyl allanol.

Cedwir cofnodion yn ymwneud â gofalwyr maeth a phlant y gofalir amdanynt ar systemau cofnodi a chronfeydd data cyfrifiadurol, diogel. Nod CBS Pen-y-bont ar Ogwr yw bod yn ddi-bapur, felly caiff pob papur a dderbynnir ei sganio i system gofnodi ddiogel a'i ychwanegu at WCCIS cyn y caiff y copïau caled eu malu.

Mae Gofalwyr Maeth ym Mhen-y-bont ar Ogwr yn gyfrifol am sicrhau bod cofnodion yn cael eu cadw'n ddiogel o fewn eu cartrefi, yn ddelfrydol o fewn cabinet y gellir ei gloi. Caiff hyn ei drafod a'i fonitro yn y sesiynau goruchwylio.

Ymgynghori

Mae Gofalwyr Maeth yn cael cyfarfodydd rheolaidd â'r tîm y tu allan i'r sesiynau goruchwylio. Cynhelir o leiaf 2 gyfarfod y flwyddyn, a elwir yn Ddigwyddiadau Ymgynghori a Gwybodaeth (ICE) lle mae'r holl ofalwyr maeth yn mynychu i gwrdd â'r tîm. Llogir lleoliad yng nghanol Pen-y-bont ar Ogwr ar gyfer y digwyddiadau hyn.

Mae Gofalwyr Maeth hefyd yn gallu cael cyfarfodydd ag uwch aelodau o staff ar gais i drafod unrhyw bryderon a all fod ganddynt. Bydd uwch aelod o staff bob amser yn bresennol mewn cyfarfod sefydlogrwydd lleoliad neu gefnogi.

Mae gofalwyr cyswllt yn hwyluso boreau coffi rheolaidd gyda'r gofalwyr maeth ac mae aelodau tîm yn mynychu cyfran o'r rhain i ofalwyr gael cyfle i gyfathrebu â'r tîm mewn awyrgylch anffurfiol.

Cynhelir digwyddiadau ymgynghori gyda phlant a phobl ifanc y gofalir amdanynt o leiaf unwaith y flwyddyn ac mae ganddynt ffocws penodol, megis datblygiad y canllaw i blant ar faethu. Yn ogystal â hyn, cesglir barn plant am eu lleoliad drwy ymweliadau rheolaidd gan eu gweithiwr cymdeithasol dynodedig, trafodaethau gyda'r gweithiwr cymdeithasol sy'n goruchwylio yn ystod eu hymweliadau ac yn ffurfiol fel rhan o Adolygiadau LAC ac Adolygiadau Blynyddol.

Mae'r Llawlyfr Gofalwr Maeth a'r Canllaw i Blant yn amlinellu cyfrifoldebau pawb sydd mewn cysylltiad â'r plant a'r bobl ifanc mewn perthynas â'r cynnig rhagweithiol o eiriolaeth.

Mae aelodau teulu'r plant yn mynychu Adolygiadau LAC sydd wedi'u cwblhau a bydd aelodau o'r tîm, lle bo'n briodol yn mynychu cyfarfodydd ychwanegol gyda theuluoedd genedigol gan gynnwys cyfarfodydd cynllunio a/neu gyfarfodydd adolygu cyswllt. Ceisir adborth y teulu genedigol fel rhan o bob adolygiad blynyddol, lle bo'n briodol. Lle na chesglir adborth, nodir y rhesymau dros hynny yn yr adolygiad. Bydd uwch aelod o staff yn cwrdd ag aelodau'r teulu genedigol ar gais.

Ymgynghorir â'r rhai hynny sy'n gweithio â'r plant (rhanddeiliaid allweddol) megis staff o leoliad addysgol neu wasanaeth cymorth drwy'r prosesau Adolygiad Blynyddol a LAC a gwblheir gan CBS Pen-y-bont ar Ogwr.

Mae'r gweithwyr cymdeithasol ar gyfer y plant yn cwrdd â nhw ar ben eu hunain i gasglu eu barn, dymuniadau a theimladau yn rheolaidd ac yn rhoi gwybod i'r gweithiwr cymdeithasol sy'n goruchwylio'r gofalwr am unrhyw ymholiadau neu bryderon.

Mae hyfforddiant wedi cael ei ddarparu i staff yr awdurdod lleol o ran sicrhau bod plant sy'n derbyn cymorth gan yr awdurdod lleol yn cael y cynnig rhagweithiol o eiriolaeth. Yn ogystal â hyn, mae'r llawlyfr gofalwr maeth yn nodi manylion y cynnig eiriolaeth ac y gallant fel gofalwyr maeth wneud y cynnig / atgyfeiriad hwn am gymorth.

Mae plant a leolir o fewn yr awdurdod lleol yn cael canllawiau i blant ar faethu sy'n cynnwys gwybodaeth am eiriolaeth a sut i roi gwybod am unrhyw faterion a all fod ganddynt, gan gynnwys sut mae gwneud cwyn.

Mae Gofal Maeth Pen-y-bont ar Ogwr yn trefnu digwyddiadau ymgynghori i'r plant a'r bobl ifanc sy'n defnyddio'r gwasanaeth yn rheolaidd.

Mae plant gofalwyr maeth yn gallu cael mynediad at eu grwpiau cymorth eu hunain a chymryd rhan mewn gweithgareddau wedi'u trefnu gan aelod tîm dynodedig. Ceisir barn plant gofalwyr maeth yn ystod ymweliadau goruchwylio â'r lleoliad yn ogystal ag o fewn adolygiadau blynyddol y gofalwyr maeth.

Ymgynghorir â Gofalwyr Maeth am eu barn o fewn:

* eu sesiynau goruchwylio unigol,
* eu hadolygiadau blynyddol,
* Adolygiadau LAC
* cyfarfodydd ICE rheolaidd
* digwyddiad hyfforddi ffurfiol
* grwpiau cymorth a boreau coffi a hwylusir gan Ofalwyr Cyswllt
* presenoldeb mewn Panel Maethu

Yn ogystal â'r cyfle ar gyfer rhoi adborth ffurfiol yn yr Adolygiadau Blynyddol a LAC, mae gan weithiwr cymdeithasol y plentyn hefyd y cyfle i roi adborth am y gwasanaeth i'w reolwr o fewn ei sesiynau oruchwylio ei hun, mewn trafodaeth anffurfiol ag aelodau o'r tîm maethu, wrth fynychu'r panel llety a sefydlogrwydd a phan mae aelodau'r tîm maethu yn mynychu cyfarfodydd tîm amrywiol pob tîm diogelu.

Mae Rheolwyr y Tîm Maethu yn mynychu Cyfarfodydd Rheolwyr Tîm wythnosol lle maent yn gallu rhoi adborth eu timau eu hunain am y gwasanaeth.

Mae Aelodau'r Panel Maethu hefyd yn gallu rhoi adborth ar y gwasanaeth drwy eu harfarniadau, drwy gadeirydd y panel neu'n uniongyrchol i ymgynghorydd y panel. Cwblheir adroddiad blynyddol gan Gadeirydd y Panel yn cynnwys barn ac argymhellion y panel.

Ymgynghorir â'r Tîm Maethu am y gwasanaeth o fewn eu sesiynau goruchwylio unigol, a chyfarfodydd tîm. Mae'r tîm yn cael diwrnod i ffwrdd o'r gwaith o leiaf un diwrnod y flwyddyn i rannu sgiliau a gwybodaeth gyda'r naill a'r llall a chanolbwyntio ar ddatblygiad y tîm.

Cynhelir cyfarfodydd tîm o leiaf unwaith y flwyddyn.

Cynhelir sesiynau goruchwylio unigol, ffurfiol bob 4 wythnos gyda rheolwr llinell yr aelod o staff. Cynigir goruchwyliaeth a chymorth anffurfiol gan uwch aelod o staff naill ai ar gais y gweithiwr neu lle mae'r aelod o staff yn goruchwylio achos cymhleth neu mae ganddo anghenion cymorth ychwanegol.

Crynodeb o'r Weithdrefn Gwyno

Mae'r weithdrefn gwyno yn gofyn i staff geisio datrys cwynion yn anffurfiol, lle bynnag y bo hynny'n briodol. Fodd bynnag, pan mae'n rhaid delio â chwynion yn ffurfiol, mae gwybodaeth eglur ar gael ar ffurf polisi, gweithdrefn a chanllawiau. Lle mae angen diwygio polisïau a gweithdrefnau mewn ymateb i ganlyniad cwynion, mae mecanweithiau yn eu lle i amlygu meysydd penodol ar gyfer newid.

Darperir canllawiau a chopi o'r weithdrefn gwyno i bob gofalwr a phlentyn mewn lleoliad ac os ydynt yn gofyn am ffurflenni neu wybodaeth ar unrhyw adeg arall, gellir darparu'r rhain ar unwaith.

Mae'r Gwasanaeth Maethu'n ymlynu'n llawn wrth, ac yn cydymffurfio'n llawn â Gweithdrefn Sylwadau a Chwynion Cyngor Bwrdeistref Sirol Pen-y-bont ar Ogwr – Adran 24d a 26 o Ddeddf Plant 1989 a Deddf Gwasanaethau Cymdeithasol Awdurdodau Lleol (Gweithdrefn Gwynion) 1970. [Cyswllt â'r Swyddog Cwynion enwebedig 01656 642253]

Cyfeiriad a Rhif Ffôn Swyddog Priodol y Cynulliad Cenedlaethol:

AGC

Rhanbarth De Orllewin Cymru

Adeiladau'r Llywodraeth
Heol Picton
Caerfyrddin
SA31 3BT
Ffôn: 01267 245160
Ffacs: 01267 245140

Cyfeiriad, Rhif ffôn ac e-bost y Comisiynydd Plant

Comisiynydd Plant Cymru
Tŷ Ystumllwynarth
Llys Siarter,
Ffordd Ffenics,
Llansamlet,
Abertawe.
SA7 9FS
post@childcomwales.org.uk

Ffôn: 01792 765600